 Waxa kaloo halkaa khubad loo wada khushuucay ka jeediyey Mudane Ancaam Mohamed oo ka mid ah madaxa sare GRITT HOPE FOUNDATION oo ugu horeyntii hambalyo kal iyo laab ah u jeediyey ardaydii qalin jabisay uuna sheegay ay maanta soo dhameysteen qeyb muhim u ah noloshooda lagana doonaayo in ay u diyaar garoobaan qeyb kale oo aad iyo aad sameyn ugu yeelan doonto mustaqbalkooda iyo kan waalidkii soo barbaariyey,waxaana Mudane Ancaam si aan leexleexasho laheyn u siiyey dardaaran ku saabsan in aan la ilooben Dhaqanka qiimaha leh oo ay ku barbaareen,in ay ka tagin diintooda muqadaska ah,sidoo kale in aysan iloobin halkii ay ka yimideen iyo ugu dambeyntii in ay ku xirnaadaan Jaaliyadda Somali-America Center oo runtii shaqo weyn haysa,waxaana Mudane Ancaam halkaa ku kasbaday sacab aan kala go laheyn. 